
La caiguda és més forta com de més amunt es cau
Són set meravelles. Una meravella de text enganxadís. Una meravella d'intèrprets carregats d'adrenalina. Una meravella de posada en escena tan simple com suggerent. Una meravella de direcció afinadíssima. Una meravella de llengua sense cap esgarrinxada innecessària. Una meravella de tesi sobre l'ambició del poder. I una meravella de senyal d'alerta a futures generacions que caiguin —i segur que hi cauran— en el mateix error que va caure la nissaga dels Lehman —alemanys de Baviera i d'origen jueu emigrants a mitjan segle XIX als EUA per fer fortuna— i que a inicis del segle XXI, el 2008, va provocar la crisi financera internacional més important després del famós Crac del 29. 

    Set meravelles, doncs, com les set meravelles del món. En aquest cas, del món teatral, esclar. I tot això, a les acaballes de temporada, quan sembla que tot ja va de rebaixes, en un muntatge de dues hores i tres quarts —hi ha intermedi—, que esclata com un dels espectacles més sòlids de la cartellera i de producció pròpia, d'aquells que tenen tota la pinta de néixer i créixer en ple estiu per anar a petar en una nova temporada més endavant. Hi ha —hi hauria d'haver— públic per a «Lehman Trilogy» per uns quants mesos seguits. Públic valent i sense por a deixar-se arrossegar per la paraula ben dita en un metralleig controlat a la perfecció i dominat pel ritme gairebé shakesperià que demostra el que poden fer sis actors que han tombat la Seca i la Meca per camins escènics diferents i que aquí formen un tot compacte com si sempre haguessin treballat plegats. 

    Cal admetre que l'obra de l'autor italià Stefano Massini (Florència, 1975) té una trampa. Una trampa honesta, de tota manera. Tothom sap, a hores d'ara, què va ser Lehman Brothers i què va passar el 2008, després que es produïssin els primers senyals d'alarma per les operacions d'hipoteques subprime el 2007, i l'enrenou que es va produir a la seu central del hòlding inversor dels lehman, a Times Square de Nova York. 

    Això fa que els espectadors coneguin d'entrada qui és el botxí i qui és la víctima. I això fa també que es mantingui l'interès per refer la història de la nissaga, des del 1844, quan el primer Lehman, Henry Lehman, fill d'un comerciant de bestiar, emigra als EUA i obre un primer comerç a Montgomery (Alabama) on després arribaran també dos dels seus germans, Emmanuel i Mayer. 

    Des de l'imperi menestral del cotó en brut del segle XIX a les inversions escombraria de Wall Street del segle XX i XXI hi ha un llarg recorregut d'estratègia comercial i financera sense límits, de cursa endavant, d'oportunismes i girs sobtats, de beneficis desmesurats i de pèrdua d'escrúpols —ja els va retratar també el film «Margin Call» (2011, J.C.Chandor)— que caracteritzen les diverses generacions dels Lehman fins a la caiguda en picat cap a la fallida més gran de la historia... fins ara. 

    Si la primera part de l'obra ja ha arrossegat els espectadors fins a voler-ne més, la segona part encara creix en una dimensió inesperada perquè la història s'acoloreix amb simbolismes universals i amb referències que no són gens alienes a les referències de qualsevol ciutadà del món que ha viscut els últims cinquanta anys: des de la metàfora bíblica de l'Arca de Noè a la Segona Guerra Mundial, el finançament de la bomba atòmica d'Hiroshima, la guerra del Vietnam, l'arribada a la Lluna de l'estiu del 1969 o la picada d'ullet del goril·la cinematogràfic King Kong. 

    ¿I com es recorren més de cent setanta anys —tres generacions— amb només sis personatges? Doncs, amb un recurs dramatúrgic que potencia la trama quan cadascun dels germans va fent l'últim badall però es queda a l'escena amb els peus nus i llençant l'americana al buit —una mena de símbol de la vestimenta des dels inversors primaris als brokers borsaris més recents— i que continuen interactuant amb els hereus més joves de la nissaga, com uns ulls vigilants des del Més Enllà de tot el que passa a la Terra. 

    El director Roberto Romei (1967), florentí com l'autor de «Lehman Trilogy», ha situat els personatges de l'obra en una senzilla estructura escalonada de fusta blanca que imita el marbre de Carrara, des de ran de terra —on els Lehman fan la primera intervenció coral de presentació— fins al capdamunt, amb un tron i un cadirot de braços coronant el cim. 

    Com és ben sabut, la caiguda és més forta com de més amunt es cau. I en la caiguda dels Lehman, l'allau s'emporta tartera avall especuladors, banquers, capitalistes, negociants, corruptes, estafadors, lladres, agents de borsa, ¿i per què no?, ingenus i modestos aprenents d'inversor, titulars de plans de pensions o assegurances de vida, que un dia es van deixar enlluernar per la temptació llèpola i tan humana a la vegada de conquerir una mica del pastís del poder que sempre havien menyspreat. «Lehman Trilogy» és una mena de faula       —perquè la selva financera també és plena de bestiar— sobre la cobdícia humana. I el millor que tenen les faules, és que, amb el que expliquen i la seva moralitat, s'hi aprèn a no ser tan bèstia com els seus protagonistes ni que l'ésser humà tingui la memòria tan feble i no escarmenti mai.
Andreu Sotorra, Clip de Teatre, 5 juliol 2016

______________________________________________________________

Una fam salvatge de diner fàcil

Stefano Massini (Florència, 1975) és un dels dramaturgs més interessants i reconeguts del panorama teatral europeu dels nostres dies. Durant la temporada 2015-16 hem tingut ocasió de gaudir de dues de les seves obres: CrecEnUnSolDéu i Dona no reeducable, dos contundents monòlegs dirigits per Lluís Pasqual al Teatre Lliure. L’obra de Stefano Massini destaca pel valor documental d’aquells fets actuals sobre els quals ens proposa de reflexionar des d’una una personalíssima visió crítica, plena de força, que varia des del registre dramàtic a l’irònic. Després de l’èxit de la impressionant Dona no reeducable, basada en la periodista Anna Politkóvskaia assassinada el 2006, Lehman Trilogy és la seva obra més ambiciosa, reconeguda i premiada internacionalment. La trilogia teatral sobre la història de la banca Lehman Brothers va ser estrenada a París el novembre del 2013, el 2015 es va representar al Piccolo Teatro de Milà sota la direcció de Luca Ronconi, i s’ha anunciat que Sam Mendes té en projecte dirigir pròximament a Londres la versió anglesa. Des del 2015, després de la mort de Luca Ronconi, Massini és el director artístic del prestigiós Piccolo.

La història del banc d’inversió nord-americà que va desencadenar la crisi econòmica, ètica i social més greu dels últims 80 anys, s’inicia l’11 de setembre de 1844, quan Heyum Lehmann, un emigrant jueu alemany procedent de Rimpar, un llogaret de Baviera, arriba al port de Nova York amb una maleta. Allà mateix serà batejat per l’oficial d’immigració de torn com a Henry Lehman. Henry s’estableix a Montgomery (Alabama) on obre una botiga de teixits. Pocs anys més tard, arriben els seus germans, Mendel, que canvia el seu nom pel d’Emanuel, i finalment el jove Mayer. Els Lehman Brothers, com passen a denominar-se, iniciaran una cursa frenètica basada en l’especulació. De botiguers a intermediaris a Alabama, saltaran a banquers amb oficina a Nova York, i els seus interessos aniran passant del cotó al cafè, al ferro, al petroli i als ferrocarrils.
La saga dels que podríem anomenar Els Buddenbrock de la bombolla financera que va esclatar el 2008 segueix amb la segona generació formada per Philip i Herbert, cosins i fills d’Emanuel i de Mayer, respectivament. Philip, calculador i ambiciós sense mesura, és l’artífex del creixement exponencial dels negocis dels Lehman Brothers que invertiran en automoció, aeronàutica, cinema i TV, grans infraestructures, i en tot allò que doni diner ràpid, per acabar dedicats a l’imperi financer de l’especulació borsària de Wall Street. Herbert, més inconformista, farà carrera en la política com a senador demòcrata per Nova York, i ens permetrà veure la unió indissoluble del poder polític i l’econòmic.

El representant de la tercera generació és Robert, fill de Philip, universitari i col·leccionista d’art. A Robert li tocarà fer front al crack del 29 i fer la travessia de la gran depressió que se’n seguí, fins a la recuperació econòmica i l’esclat de la societat de consum àvida de crèdits i més crèdits. I així fins al col·lapse, 15 de setembre de 2008, en què Lehman Brothers, un dels bancs financers més importants de Wall Street, va fer fallida i va arrossegar altres bancs i societats inversores en la seva caiguda. Un efecte dominó i una crisi de la qual encara en patim les conseqüències.

Els Lehman van tenir sempre l’orella parada al que rendia diner fàcil, donaven el que la societat demanava: un enriquiment ràpid en negocis altament lucratius, però de gran risc. La seva no és una saga particular, és la síntesi paradigmàtica de la història del capitalisme, aquest és l’interès i el valor de l’obra. Lehman Trilogy convida l’espectador a fer un recorregut per la història del capitalisme modern, des de l’intercanvi de béns fins al deliri contemporani d’ordinadors que compren i venen en fraccions de segon, passant per la mediació comercial, la borsa o la globalització. Cent seixanta anys de capitalisme americà, travessat per tres guerres i pel crack del 29 i la crisi del 2008. Com ens diuen en la presentació, “l’espectacle fa èmfasi en la deshumanització constant que afecta el món econòmic i polític en nom de l’augment del benefici. El segle XX ha estat una cursa sense sentit cap a no se sap on, cada vegada més ràpida, amb menys regles i més desconnectada del món real i les seves estructures i necessitats”. L’important és que Lehman Trilogy no es limita a ser una crònica d’uns fets sinó a aprofundir en les arrels que els expliquin, però amb la més eficaç de les armes que és la ironia.

Lehman Trilogy segueix un fil narratiu que li dóna un adient caràcter èpic, i que la direcció de Roberto Romei ha sabut plantejar amb encert dalt de l’escenari, on els actors són alhora protagonistes i narradors de la seva pròpia història, i la van desplegant en forma de fragments des de diversos angles, sempre datats i situats -típic de l’estil de Massini- despullats de moralitat i amb la justa càrrega irònica perquè sigui l’espectador qui jutgi, si ho creu convenient.

Cal destacar la sobrietat i la funcionalitat de l’escenografia, carregada de valor simbòlic. Cada un dels tres germans patriarques de la saga aporta un tram d’una escala que les dues generacions següents aniran completant en forma simbòlica de piràmide. El material, la fusta, aporta la idea de construcció estantissa, i el color clar li dóna lleugeresa i llum, d’una banda treu ferro a la gravetat del tema sense banalitzar-lo i de l’altra ens suggereix una imatge de la fragilitat del sistema, a més de contrastar amb la foscor dels vestits formals d’home de negocis del vestuari. Atenció al gest de no treure’s l’americana i les sabates fins que no són morts, o a la presència dels difunts a escena per reforçar la idea del pes de la tradició familiar patriarcal.

En aquest marc es desplega el magnífic treball dels actors Santi Ricart, Òscar Muñoz i Jordi Rico que interpreten els papers de Henry, Emanuel i Mayer, els tres germans fundadors de la saga. David Vert i Jacob Torres encarnen Philip i Herbert, la segona generació, i Rubèn de Eguía és Robert, la tercera i darrera generació de la saga.

Un dels èxits de l’obra és la caracterització i la combinació dels personatges. Si bé tots tenen el denominador comú de l’ambició desmesurada, en cadascun d’ells en destaca un tarannà, un caràcter i unes habilitats característiques particulars que totes sumades contribueixen a l’èxit de l’empresa comuna, com el l’esplèndid treball conjunt dels actors contribueix al del muntatge.

M’agradaria de remarcar la importància de la religió i la substitució de cultes que s’opera en l’obra. L’estricta observança religiosa dels ritus jueus ortodoxos de la primera generació dels Lehman, amb les seves constants citacions dels llibres sagrats i cerimònies, passarà a ser substituïda per la religió del culte al diner i als seus rituals. La taula de la Hanukkà, una celebració jueva amb un contingut molt adient al tema de l’obra (uns germans vencedors, cada dia es va encenent una de les nou espelmes del canelobre) es convertirà en el lunch del consell d’administració. La comparació de l’edifici de la borsa amb una sinagoga n’és una altra prova explícita. El capitalisme, amb els seus propis rituals i espais de culte, esdevindrà la nova religió, i el diner el déu suprem.

Les reiteracions de gests i de situacions no són gratuïtes i tenen la funció d’enllaçar els fragments en un fil conductor amb una lectura en clau històrica, i de mostrar els canvis que es van operant en les generacions. Un dels aspectes recurrents és el del somni americà, del qual els Lehman en serien un exponent, però irònicament tres personatges de les tres generacions tenen un somni recurrent que és més aviat un malson angoixós. No poden dormir ni dormir tranquils, i és que en una societat on tot té un preu, la deshumanització també s’acaba pagant.

No és freqüent que un tema com l’economia es tracti en un escenari. Lehman Trilogy és l’oportunitat de veure representats de manera original, irònica i crítica cent seixanta anys de la història del capitalisme, i de reflexionar sobre la degeneració econòmica, política i humana de la nostra societat. És l’oportunitat també de gaudir de l’obra d’un dels dramaturgs actuals més interessants, i d’un treball esplèndid de direcció i d’interpretació. Val la pena, doncs, de no deixar-se’l perdre!
Maria Nunes, Núvol, 1 juliol 2016
_______________________________________________________________
Narratúrgia

Un text potent de Stefano Massini (el mateix de l'esplèndida Dona no reeducable) que renuncia a la forma dialògica per encimbellar el relat de distints personatges monologant i explicant la història d'aquesta família juevoalemanya que arriba als Estats Units a mitjans del segle XIX i acaba fundant el banc i el mètode de l'especulació inversora que han col·lapsat en la primera dècada del XXI. Sòbria posada en escena de Roberto Romei, amb sis actors-narradors que expliquen com es van succeint les distintes generacions de Lehman fins a l'esfondrament. Muntatge de voluntat incisiva en la realitat política actual, però sense el mordent que caldria esperar en l'escenificació.
Francesc Massip, Recomana, 1 juliol 2016

_______________________________________________________________
Simpàtica i entranyable història d’uns capitalistes

Lehman Trilogy ressegueix la història d’uns immigrants alemanys que van arribar a Nova York el 1844 i que, de mica en mica, van aixecar un imperi financer que el 2008 faria fallida i obriria la porta a la tempesta financera que ha tenyit el món des d’aquell moment. L’obra de l’actual director del Piccolo Teatro de Milà, Stefano Massini, s’apunta al teatre document que ja vam descobrir-li amb Dona no reeducable, el magnífic monòleg sobre la periodista russa Anna Politkóvskaia. Massini il·lustra el desenvolupament del capitalisme sense carregar gaire les tintes, gairebé com un notari convertit en historiador: des de la producció i intercanvi de béns fins al capitalisme financer, que no produeix res més que desajustos econòmics.
Els germans Lehman —els Lehman Brothers— deixen la seva terra bàvara, els prats i les vaques, i obren una botiga de roba a Alabama, des de la qual començaran el camí cap a l’imperi. Són tres personalitats força diferents que donen un gran joc teatral i que l’autor dissenya amb simpatia i humor, i amb una ambició molt humana. El Henry (entranyable Santi Ricart), l’Emanuel (emotiu i volcànic Òscar Muñoz) i el Mayer (encisador i còmic Jordi Rico) componen una família de jueus ortodoxos amb el desig de progressar econòmicament i socialment. En aquest llarg primer acte, escrit com una melodiosa partitura oral, hi ha una gran troballa. A Nova York li pregunten a l’Emanuel: “¿Vostè té plantacions de cotó?” I respon: “No”. “¿Aleshores té fàbriques tèxtils?” I diu: “No”. “I doncs, ¿què fa en el món del cotó?”. L’Emanuel dubta i a la fi pronuncia un mot que avui en dia domina l’economia: “Intermediari”.

Ja en el segon acte, i amb la segona i tercera generació de Lehmans, la narració resulta més punyent i corrosiva, i menys ben temperada, però amb una altra troballa en la conspiració del màrqueting per convertir els ciutadans en consumidors i estimular la seva avarícia. La saga familiar acaba el 1969 amb la mort del Robert (alteradíssim Rubèn de Eguía), fill del Philip (malèfic David Vert) i cosí del Herbert (Jacob Torres), i els últims trenta anys de Lehman Brothers —sembla que amb una direcció ja completament aliena a la família— es liquiden de manera breu, prescindint de detalls i personatges, però amb un final que evoca la bogeria de Wall Street. Admirable la feina dels sis actors en una brillant posada en escena de Roberto Romei basada en la paraula, en un espai escènic despullat (Roger Orra) clarament al·legòric del creixement de l’imperi.

Santi Fondevila, ARA, 7 juliol 2016

_______________________________________________________________
Simpatía por los tiburones

La obra de Stefano Massini no destaca por la ligereza de los temas dramatizados: el conflicto palestino-israelí, la persecución de la libertad de prensa o directamente el procesamiento de Dios, juzgado por los judíos en Auschwitz. Mete el dedo en todas las llagas. Si su curiosidad se dirige a la crisis del capitalismo —ejemplarizado en la caída de Lehman Brothers, la gran banca de inversiones que con su quiebra en 2008 contribuyó a la gran crisis que aún nos azota— cualquiera familiarizado con su trayectoria espera un severo rapapolvo (más de cinco horas en su versión íntegra) a un sistema y a sus principales valedores, aunque acabaran engullidos por ese mismo mercado que habían elevado a ídolo de oro.

La adaptación realizada por Roberto Romei (reducida a menos de tres horas) trasmite la sensación de que se ha minimizado la distancia crítica con las tres generaciones de los hermanos Lehman (judíos originarios de Baviera, emigrados a Estados Unidos a mediados del siglo XIX). Más que una denuncia de cómo se levanta y se destruye un imperio económico, parece que asistimos a la crónica familiar en los tres habituales capítulos tan bien retratados por Thomas Mann en los Buddenbrook, aunque el declive —al menos en esta puesta en escena— sea sólo un somero apunte. Para ser justos con los hechos, la familia Lehman tenía ya poco peso en el conglomerado financiero que tanto hizo por el colapso económico, desde que el último de ellos falleciera a finales de los sesenta.

Voluntario o no, latente en el texto o no, sorprende que el espectador acompañe a los miembros de la familia (abuelos, padres, nietos) con creciente empatía. Se les toma cariño a esos precursores de los tiburones de Wall Street. Debe ser por la bonhomía que desprende la compañía. Han tomado a sus personajes por el lado más amable. Incluso Philip (segunda generación), el primero realmente consciente de su capacidad depredadora, asume su condición de modelo del capitalismo con la grandeza habitual de las hagiografías norteamericanas de los patricios-empresarios. Aceptamos con simpatía su exhaustivo y frío casting para elegir la esposa adecuada, como si fuera una descripción de las etiquetas sociales de un libro de Edith Wharton.

Es un gran personaje que David Vert intenta zafar, a pesar de todo, de la amabilidad generalizada y darle otra gravedad, un matiz de peligro que se pierde en los otros roles, más preocupados por conectar con el público. Se percibe la amenaza civilizada de un ser acostumbrado a moldear el mundo a su voluntad, encaramado al sillón Chester que preside un ágora de madera    —interesante escenografía evolutiva de Roger Orra—, como si fuera una reproducción viva de la estatua sedente del monumento a Lincoln en Washington
Juan Carlos Olivares, El País, 7 juliol 2016

_______________________________________________________________
Los Lehman, hasta el final
¿Cómo explicar punto por punto la degeneración del capitalismo moderno? Quien quiera tener una respuesta notablemente satisfactoria a esta cuestión no se puede perder Lehman Trilogi, un espectáculo de Stefano Massini, el actual director artístico del Piccolo de Milán, y que Roberto Romei ha montado en La Villarroel con un grupo de actores fenomenales. Massini parte de la biografía de Henry Lehman (1822-1855), un judío alemán que llega a Nueva York en 1844 con ganas de hacerse rico, y a partir de este personaje hace un recorrido detallado por toda la estirpe Lehman. El itinerario acaba, naturalmente, con los hermanos fundadores del banco de inversión que en el 2008 sufre el derrumbe catastrófico, origen de la crisis financiera planetaria, cuyas consecuencias todavía no han desaparecido del todo.

Si me ahorro hablar de una recepción del espectáculo “completamente” satisfactoria es porque creo que el autor se ha enredado en un revuelo de reacciones y comentarios, en dos momentos esenciales del proceso de 160 años que Stefano Massini ha querido detallar. Estos dos momentos son la gran depresión de 1929 y, justamente, el brutal descalabro del 2008. En ambas coyunturas creo que la claridad excelente del espectáculo se turba durante unos minutos y notamos que la imaginación y la picardía de los hermanos Lehman, tan espabilados, se hacen huidizas en medio de un bullicio actoral decepcionante. Son dos pasajes que no alteran, a pesar de todo, los efectos absolutamente gratificantes de la representación.

Los que admiramos la sensibilidad de Roberto Romei en las Vespres de la Beata Verge de Antonio Tarantino, no nos sorprenden los resultados que el director ha obtenido del equipo de seis actores, los cuales, desde mi punto de vista, parecen conjurados al alcanzar una excelencia interpretativa, del todo excepcional en un colectivo donde confluyen experiencias bien diversas. Romei hace que los seis Lehmans que intervienen en la obra se muestren, cada uno de ellos, dotados de una personalidad muy definida. Santi Ricart es Henry, el primero en llegar a América. Òscar Muñoz hace de Emanuel, el que traslada el negocio a Nueva York. Jordi Rico es Mayer, el último bávaro en emigrar y el que pone paz entre los dos hermanos mayores que se han peleado. David Vert encarna a Philip, Jacob Torres, Herbert, el que se dedicó a la política, y Rubèn de Eguía, Robert. No tengo que destacar ninguno porque todos se implican en un trabajo magnífico y, algunos, como Torres y Vert, creo que hacen el papel más brillante de su carrera. Sugestiva la escenografía (Roger Orra) modular y creciente, hasta simbolizar el altar monumental de los triunfadores. No se lo pierdan.

Joan-Anton Benach, La Vanguardia, 7 juliol 2016
_______________________________________________________________
Una lliçó d'economia, d'història i de teatre

Cent trenta anys de la història dels Estats Units i tres generacions de la nissaga d´una família, passen pel sobri entaulat-escenari de La Villarroel. Una historia explicada-narrada-interpretada per sis magnífics intèrprets, Santi Ricart, Òscar Muñoz, Jordi Rico, David Vert, Jacob Torres i Rubén de Eguía, que t'enganxa des del primer moment, en un treball actoral exhaustiu, adrenalínic que té la paraula com a medi principal d´expressió, però també el ritme i l´expressió corporal.

Un text molt afinat del dramaturg Stefano Massi (Florència, 1975), l´autor del també notable text, Dona no reeducable, acuradament traduït per Carles Fernández Giua, i dirigit amb nervi i convicció pel director també italià, però format en part a Barcelona, Roberto Romei (Florència, 1967). Dues hores i quaranta minuts, dividides en dos actes, el primer, d´hora i mitja, amb un entremig de no més de vint minuts. Magistral la forma com expressen escenicament la mort de cada personatge, descalçant-se i deixant caure al buit l´americana. Els patriarques de la saga continuen a l'escèna vivint des d´un limbe presencial les peripècies dels seus fills i nets. Així Santi Ricart (Henry) (mort el 1855), Oscar Múñoz (Emanuel) (mort el 1871), Jordi Rico (Mayer) (mort el 1897), els pioners, i més endavant David Vert (l'arrollador Philip) (mort el 1947), Jacob Torres (el díscol governador Herbert) (mort el 1963), i Rubén de Eguía (Robert) (mort el 1969),  son presents fins a les darreres convulsions de l'empresa en mans dels seus cobdíciosos i impersonals continuadors.

Un fresc històric des de l'arribada dels emigrants germans Lehman als Estats Units (1850), el seu creixement i diversificació com a empresa, fins a la fallida de Lehman Brothers Holdings Inc. (2008), que ens ha arrossegat a l'actual cris financera mundial. Des d´aquells pioners, fermament lligats a les seves tradicions i principis, que comerciaven amb productes tangibles (vestits, cotó, cafe, ferrocarrils..), fins als hereus impersonals creadors de xarxes d'empreses a la recerca de continus beneficis, comerciant amb interessos de diners-fum.

L´eterna lluita, multiplicada perillosament en el món actual, entre els creadors-emprenedors-empresaris que creen empreses tangibles que donen treball i ofici a múltiples ciutadans i els especuladors que busquen sense cap escrúpol grans beneficis per a uns pocs. El diner productiu i el diner especulatiu. Els beneficis lícits i humanitzats i els beneficis foscos i deshumanitzats.  

Alemanys d´origen jueu i d´arrelades conviccions religioses, els tres germans Lehman, fills d´un comerciant de bestiar establert a Baviera, varen anar emigrant a Estats Units a mitjans del segle XIX. El 1844 arribava el germà gran, Henry, i es va establir a la ciutat de Montgomery (Alabama), fundada el 1816 i que vivia un període d´expansió tenint la seva principal riquesa en els nombrosos camps de cotó. El 1847, arribaren Emanuel i Mayer, el germà petit, que amb el temps es convertiria en un dels cervells més privilegiats de la família. El 1850, varen obrir una modesta botiga de venda de teixits que varen anar ampliant al mercat de matèries primes.

Desprès del gran incendi que va arrasar les plantacions, varen admetre pagaments en cotó en brut que ells venien desprès als industrials del nord. Es convertiren en intermediaris. El 1858, ja varen obrir una sucursal a Nova Yok, on varen participar activament en la creació del Mercat del Cotó (1884). La seva habilitat i unió els va permetre superar la Guerra Civil a Estats Units (1861-1865) i anar convertint-se en una companyia de serveis financers, un banc, que amb sentit de futur va invertir profitosament també en el camp del cafè i dels ferrocarrils.

A la mort de Henry, el germà gran, Emanuel i Mayer van prendre el relleu engrandint el llegat i posteriorment varen ser els fills qui també varen anar expandint l´empresa, traient profit de la primera guerra mundial, superant la crisi de Wall Street del 1929, invertint en vehicles i entrant al mercat de la ràdio i la televisió, aconseguint novament profit de la Segona Guerra Mundial i fins i tot de la carrera espaial per a la conquesta de la Lluna. Amb la globalització, les noves generacions immerses en el neoliberalisme salvatge varen anar creixent dins la selva financera amb cobdícia temerària fins fer fallida el 2008 i arrastrar amb la seva caiguda el sistema financer mundial en la pitjor crisi de la història.
Ferran Baile, Recomana, 8 juliol 2016

_______________________________________________________________
Un gran mirall neutre sobre l'evolució del capitalisme

L’obra de Stefano Massini és la historia del capitalisme als Estats Units mitjançant la vida d’uns immigrants alemanys, des que van obrir una botiga el 1844 a Alabama fins al 2008, quan l’imperi Lehman Brothers va entrar en fallida al començament de la crisi que encara patim. Pero Henry (Santi Ricart), Emanuel (Oscar Muñoz) i Mayer (Jordi Rico) no són els taurons de Wall Street que especulen amb productes financers tòxics,  sinó uns pioners que volen progressar social i econòmicament. I d’ells parla el llarg primer acte.

Ja en el segon, treu el cap el demoníac Philip (David Vert) i el genuí tauró Robert (Rubèn de Eguía) i el text esdevé una mica més corrosiu. El conjunt, però, és un gran mirall neutre sobre l'evolució del capitalisme covat amb força humor i fantàsticament interpretat.

Santi Fondevila, Time Out Barcelona, 8 juliol 2016
_______________________________________________________________

El poder destructor dels diners fàcils

La història del poder destructor dels diners i de la creixent deshumanització que han assumit les institucions econòmiques i polítiques desbordades per la boja carrera a la recerca del fàcil benefici centren la reflexió de Lehman trilogy. La incisiva i irònica peça de Stefano Massini, dirigida per Roberto Romei, sacseja La Villarroel. ¿Com hem arribat fins aquí? El dramaturg italià respon a aquesta i altres qüestions plantejades després de la caiguda del banc d'inversions Lehman Brothers que va desencadenar la més greu crisi econòmica, ètica i social de les últimes dècades.

Tres generacions d'una família de jueus desfilen davant dels nostres ulls en el fascinant viatge emprès per l'actual director del Piccolo Teatro de Milà per narrar, en successives etapes, la deriva del capitalisme modern. L'arribada al port de Nova York de Heyum Lehman (Santi Ricart), el 1844, procedent d'Alemanya, marca l'inici del relat. Rebatejat com Henry per l'oficial d'immigració, s'estableix a Montgomery (Alabama), on obre una botiga de teixits.La arribada dels seus germans, el visceral Emanuel (Òscar Muñoz) i l'astut Mayer (Jordi Rico), ampliarà el familiar camp especulatiu. La marca acabarà denominant-se Lehman Brothers i amb ella iniciaran una frenètica carrera.

De comerciants passaran a intermediaris, entrant en parcel·les com el cafè, el cotó, el petroli o els ferrocarrils, i obriran un banc amb seu a Nova York. L'evolució cap a noves fórmules d'expansió, amb inversions en automòbils, aeronàutica, grans infraestructures i el cinema, arribarà amb la segona generació. Philip (David Vert) és un dels primers financers en valorar el potencial de l'emissió d'accions a Wall Street. El seu cosí Herbert (Jacob Torres) fa carrera en la política i és el primer governador jueu de Nova York. La seva figura exemplifica el vincle entre política i diners.

Robert (Rubén de Eguía), fill de Philip, encarna el supervivent de la gran depressió després del crac del 29. Líder de la recuperació del negoci, centra la seva filosofia en el suport a empreses orientades a potenciar el consum de masses. Creu que la prosperitat i la igualtat entre els individus arribaran per aquesta via i no amb la producció. La piràmide imparable dels crèdits entra en acció i la bogeria de la compra i venda de valors d'alt risc ens condueix fins a la caiguda del gegant amb peus de fang al 2008.

La posada en escena de Romei aconsegueix que aquest recorregut de 160 anys pels aspres camins de l'economia sigui no només digerible sinó entretingut i alliçonador. L'obra, que fuig de adoctrinaments i està dominada per un gran sentit humanista, es beneficia d'una escenografia simple, amb graons, que facilita el trànsit d'uns personatges dibuixats fins a l'últim detall del seu perfil psicològic i que mostren sempre la cara amable del diners. Brillant crònica del nostre temps que ajuda a reflexionar sobre el fracàs del sistema.
César López Rosell, Recomana, 9 juliol 2016

_______________________________________________________________
Esgotadora construcció i destrucció d'un imperi a l'aire

Roberto Romei és un director que li agrada parlar de l'actualitat. Pujar a escena històries que siguin un mirall de l'avui. Efectivament, és tota una lliçó d'economia i una pedagògica mirada a la perversitat del capitalisme, que va néixer com l'oportunitat a què els que no tenien recursos poguexssin finançar elñs seus projectes tangibles a ser una màquina calculadora en què ja no se sap què es ven, què es compra i perquè, tot de cop, pot caure tot un impero per un mal dia de descofiança amb les empreses mundials.

El text planteja dues parts ben diferenciades: a la primera, es veu com neix i s'assenta, mica en mica i amb l'esforç d'un estalviador amb alguna idea revoluconària el progrés a la botigueta de Lehman Brothers; a la segona, arriba l'excés, la multiplicació dels diners com si fossin pans i peixos, l'accès al món en què el diner és virtual, intangible i que, en cas de crisi, cauen els que no tenen prou recursos que són devorats pels seus antics companys de borsa. Una segona part que acaba sent esgotadora, tant per a a actors com per a espectadors, que agraïria alguna retallada de les repeticions (no totes, tampoc) qque permeti una certa continuïutat en la forma narrativa però sense excedir-se com ara. L'espai escènic és igualment atractiu en la construcció del primer quadre, mentre que en el segon, amb l'atalaia i la butaca instal·lada no amaga cap sorpresa. Podria  haver estat ocasió per anar desmuntant els fonaments del naixement per donar nou aire a una escena amb massa paruala i només moviment d'actors per l'estructura monumental.
El treball dels sis actors és notable. Saben construir els personatges en els diferents moments d'ingenuïtat, poder i declivi de la seva vida. Si Robert, el nét, saltironeja quan té sis anys i s'adorm a la butaca quan tot s'esfondra (el negoci i la seva primera relació de parella). De fet, la manera com accedeixen al seu món familiar denota bé els canvis de concepció vital per a una família jueva, que vol mantenir la tradició vinguda de la seva Baviera natal.
Jordi Bordes, Recomana, 13 juliol 2016

_______________________________________________________________

La campanada de «Lehman Trilogy»

Nueva campanada: un triunfo, esta vez, del equipo local. En la Villarroel está arrasando Lehman Trilogy, de Stefano Massini, de quien esta temporada vimos en el Lliure Dona no recuperable y Crec en un sol déu, montadas por Pasqual. Lehman Trilogy fue un éxito en el Rond Point (premio de la crítica parisina en 2013) y el último espectáculo (2015) de Ronconi en el Piccolo. El texto original duraba cinco horas. La versión catalana de Carles Fernández Guia, dirigida por Roberto Romei, se queda en casi tres que pasan en un vuelo.

Massini es un estupendo narrador, con poesía y capacidad de síntesis, y su función es un gran espectáculo, que, por cierto, Sam Mendes hará en Londres (NT) la próxima temporada, y luego en cine. Pese al título, apenas de habla aquí de la gran crisis de 2008, como hizo, en cine, Margin Call. Marini cuenta la historia de tres generaciones de Lehmans, la creación, ascenso y lenta caída de un imperio que empezó con una pequeña tienda de telas en Montgomery (Alabama) en 1844. Desfilan la guerra de Secesión, la Ley Seca, la Gran Guerra, el crack del 29, la Segunda Guerra Mundial, y así hasta finales de los sesenta.

El capitalismo como una carrera sin límites, dibujada con didactismo pero sin sombra de panfleto, presentando a los personajes en toda su humanidad, con sus luces y sombras. Santi Ricart es Henry, el patriarca. Encarna el anhelo con gran elegancia, con una sonrisa de inmensa comprensión. Òscar Muñoz es Emmanuel. La fuerza. La mano del rey Henry, para decirlo a lo Juegos de tronos. Jordi Rico es Meyer, el hermano pequeño. El mediador, el más inteligente de los tres. David Vert es Philip, el hijo de Emmanuel.

La palabra. Y menuda palabra: ni los personajes de Sorkin hablan a esa velocidad. El primer presidente de la corporación. Jacob Torres es Herbert, el hijo de Mayer. El político, el primer judío que gobernó Nueva York. Rubén de Eguía es Robert, el bisnieto. Un poco Michael Corleone: “Creía que estaba fuera y vuelvo a estar dentro”. Dentro para descubrir que el futuro no está en las necesidades sino en los hipermercados del ocio.

El escenógrafo Roger Orra sugiere todos los espacios con unas falsas escalinatas de mármol, coronadas, en la segunda parte, por un gran sillón. Los seis intérpretes llevan a cabo una labor impresionante, un tour de force lleno de brío, que provoca una constante felicidad: la entrega, el humor, el galope, y cómo van envejeciendo sin forzar la composición, con mínimos gestos y retoques de maquillaje.

Roberto Romei tiene ideas sencillas y brillantes: los personajes se descalzan y arrojan sus chaquetas para mostrar la muerte, pero no abandonan la escena, no dejan de escuchar y proteger a su familia. Si La fuerza oculta tiene algo de oratorio y ópera, Lehman Trilogy está muy cerca del musical. “Massini, Romei y ellos ponen la música y la letra”, me dijo un amigo: santa verdad. Pensé en Sondheim: Roadshow (2008), su última entrega, sobre los hermanos Mizner. Hay que ver, imperativamente, este espectáculo. 
Marcos Ordóñez, Babelia, El País, 16 juliol 2016

_______________________________________________________________

Si voleu entendre l’economia, aneu al teatre

La història dels Lehman Brothers comença amb un incendi. És la imatge perfecta per entendre el que Joseph Schumpeter, un dels economistes més influents del segle XX, anomea destrucció creativa. El poder de mutació del capitalisme que “incessantment revoluciona l’estructura econòmica des de dins, incessantment destrueix l’anterior, incessantment en crea una de nova”. El 1850, el foc que va acabar amb les plantacions de cotó que els Lehman tenien a Montgomery, Alabama, hauria enfonsat qualsevol comerciant convencional. En lloc d’això, de les cendres d’aquell desastre en va néixer un concepte vibrantment nou per a l’època però que nosaltres coneixem perfectament: el negoci dels intermediadors.
L’obra d’Stefano Massini narra la història de tres generacions de la família Lehman: posa cara i ulls als patriarques d’una nissaga que va arribar als Estats Units amb una mà al davant i una altra al darrere i que, 160 anys més tard, donava el nom al Banc d’Inversions que va ser la primera peça de dòmino a caure de la crisi financera del 2008. L’ascens i el desplomament del somni americà gravats a foc en un cognom jueu que per sempre més serà sinònim del naufragi polític, econòmic i moral del nostre sistema socioeconòmic global.

Una de les grans virtuts del text que signa Massini és convertir l’economia, que normalment se’ns apareix com un univers fred i distant, en la més humana de les pràctiques. La pretesa racionalitat dels mercats és el primer que cau de l’equació quan ens adonem que són les passions més simples, des de l’orgull fins a la gelosia, les que expliquen la presa de decisions que poden costar fortunes. Així, els sis germans es converteixen en els nostres avatars per endinsar-nos a les bambolines del capitalisme financer. De la seva mà, descobrim que el comportament dels grans homes de negocis està regit per les mateixes febleses de caràcter que els més comuns d’entre els mortals i que darrere de totes aquelles firmes amb cognoms de sonoritat anglosaxona hi ha les mateixes misèries que a qualsevol negoci familiar.

El fantasma d’un final tràgic que coneixem perfectament acompanya l’espectador al llarg de les tres hores que dura l’espectacle i condiciona la seva mirada. Sabem que cada passa acosta l’il·lustre cognom cap a l’abisme i els diàlegs s’engrandeixen gràcies a l’avantatge que ens dóna aquest punt de vista privilegiat. Els actors traslladen la ironia a un segon nivell gràcies a un brillant mecanisme d’esquizofrènia narrativa: parlen cap al públic alternant entre el personatge que representen i un narrador extern als fets, de manera que cada Lehman juga amb el coneixement crític que té d’ell mateix.

La tesi més profunda que trobem a Lehman Trilogy és el paral·lelisme entre la lògica del capitalisme i la de la religió com a mecanismes per fer front a la por a la mort. De la mateixa manera que les pràctiques religioses permeten als Lehman creients acumular capital espiritual per tal d’accedir al més enllà, els Lehman nascuts en el capitalisme salvatge amassen diners per tal de guanyar-se la immortalitat. Massini ens mostra com les inèrcies religioses que es perden amb l’adveniment del culte als diners són, en el fons, dues cares de la mateixa moneda: estratègies per tal d’escapar del terror al buit sense haver de repensar la nostra conducta. Seria pueril pensar que l’abandonament dels rituals jueus per part d’en Robert, el darrer de la nissaga, el situa en un esglaó moral inferior a en Harry, el primer dels germans. La grandesa del text és que ens presenta la crisi del 2008 com la conseqüència necessària de desplegar la filosofia del primer dels Lehman fins al final, i no com a una desviació evitable del bon camí original. Com va deixar escrit Heràclit: ‘el caràcter d’un home és el seu destí’.

El muntatge de l’obra està perfectament pensat per tal de fer evident l’omnipresència de la mort. Un per un, els sis membres del clan van expirant i, en lloc d’abandonar l’escena, es desfan de les sabates i l’americana i es mantenen dins de l’escenari en el rol de comentaristes externs que vigilen les accions dels seus successors com una mena de superjò freudià transgeneracional. Amb la defunció de cada Lehman l’estructura de fusta que presideix l’escenari va guanyant esglaons fins a transformar el rectangle original en una piràmide que recorda les típiques escales de marbre a l’entrada dels edificis bancaris clàssics. A mesura que avancen els fets, cada cop hi ha més familiars que se’n foten dels seus descendents i els turmenten. Però, sobretot, la presència creixent de difunts va fent més òbvia l’absurditat del comportament dels vius: tots acabaran tres metres sota terra sense haver assolit ni un bri de pau en vida.

D’entre els molts valors de l’obra, crec que val la pena destacar dos motius per no perdre-se-la. En primer lloc, si totes les històries interessants ho són perquè parlen de veritats universals, la contemporaneïtat ens interpel·la de forma especial. Aquesta és el cas de Lehman Trilogy, que té l’ambició i l’abast d’un gran clàssic però que se centra en una història imprescindible per entendre els reptes a què ens enfrontem actualment. La cupiditat i la desmesura han existit sempre, però aquesta obra de teatre explora els nous canals que han trobat per manifestar-se. És molt valuós tenir eines per tal de pensar el present i la història dels Lehman és la crònica d’un fracàs amb el qual ens hauríem d’identificar plenament.

Finalment, us instaria a anar a veure l’obra si sentiu que sempre us ha mancat un element humà per entendre la crisi econòmica del 2008. Si vau veure El Llop de Wall Street, la pel·lícula de Martin Scorsese, recordareu la força que té el personatge de Leonardo DiCaprio per tal de donar sentit a una catàstrofe que sembla tan gran com per desentendre’s de les biografies individuals. Lehman Trilogy relliga els actes individuals amb les seves conseqüències col·lectives i demostra que, si bé les ciències ens permeten explicar alguns fenòmens, la cultura i les humanitats són l’única via per comprendre’ls de debò. Citant el títol d’aquest article: si voleu entendre l’economia, aneu al teatre.
Joan Burdeus, Núvol, 21 juliol 2016
_______________________________________________________________

Qui tot ho vol, tot ho perd

Lehman Brothers és un nom difícilment esborrable dins el món de les finances que ara també quedarà lligat a l’art escènic gràcies a Lehman Trilogy, una exitosa i premiada trilogia de Stefano Massini (de qui, no fa gaire, vam poder assaborir aquella esplèndida Dona no reeducable protagonitzada per una magnífica Míriam Iscla) i que el Festival Grec, d’acord amb la intenció d’aquesta darrera convocatòria, ha programat a la Villarroel.
Gairebé tres hores de representació —que redueixen a més de la meitat el text i els intèrprets de l’obra original— mostren d’una manera reeixida l’ascens (i la caiguda) d’una nissaga d’origen jueu procedent d’un petit indret de Baviera que a mitjan segle XIX va emigrar als Estats Units, on, des d’aquella primera i modesta botiga de teixits a Alabama fins a la creació del banc i la irrupció espectacular a la borsa de Nova York, van crear del no-res un autèntic imperi.

Els sis intèrprets, molt ben dirigits per Roberto Romei, juguen amb precisió i expressivitat les seves cartes, i formen un grup cohesionat que assoleix bons moments corals —amb escenes gairebé coreogràfiques d’una gran plasticitat— i destacats treballs individuals. Santi Ricard, Òscar Muñoz i Jordi Rico —que interpreten els tres germans protagonistes— capitanegen el grup. David Vert, Jacob Torres i Rubén de Eguía –com a fills i nét dels anteriors– els segueixen a bon ritme. Un ritme que de vegades esdevé frenètic i d’altres serenament pausat i que sotmet els actors a un treball realment esgotador.
El relat de 160 anys d’història es fragmenta en curts i successius parlaments que, posats alternativament en boca de cadascun dels membres Lehman, s’expressen sempre en tercera persona. Esquitxat de pinzellades iròniques que humanitzen els personatges i els atorguen la seva pròpia veu, la narració se centra en la seva trajectòria professional, però no oblida transmetre alguns dels principis que van regir la vida personal —estretament vinculada a la religió jueva— dels seus protagonistes.

Dividit en dues parts, la primera esdevé apassionant i dinàmica; la segona, en què hi ha un interessant gir dramatúrgic, tot i ser “físicament” molt més accelerada, es fa un xic més feixuga i pesant. Tot i amb això, Lehman Trilogy és un bon muntatge del qual també cal destacar-ne l’excel·lent traducció de Carles Fernández Giua.
Núria Sàbat, Recomana, 27 juliol 2016

_______________________________________________________________

Excel·lent muntatge per entendre més d'un segle de capitalisme

Aquest ha estat un dels millors muntatges de tot el que he vist durant aquest Grec 2016. Desitgem que torni en temporada i faci gira arreu. Si no és demanar massa també es podrien plantejar fer la producció sense escatimar text, ja que en realitat  Lehman Trilogy dura dues hores més. Hi tornaríem segur perquè em vaig quedar amb les ganes de més teca.
La clau per enganxar-se a més d'un segle d'història del capitalisme, de la família Lehman i de la política dels Estats Units, per sintetitzar de manera ràpida, és el plantejament escènic de Roberto Romei. Sobrietat formal per fer brillar un repartiment de luxe (Rubèn de Eguía, Òscar Muñoz, Santi Ricart, Jordi Rico, Jacob Torres i David Vert) que, com si fossin uns dimonis que han fet un pacte, ens fan creure una veritable relació fraternal. Impossible destacar una individualitat.El director hi ha afegit l'atmosfera de justa comicitat perquè l'espectador pugui digerir la quantitat d'informació d'un text impressionant.
Teresa Ferré, Recomana, 3 agost 2016

_______________________________________________________________
